Isaga oo hadalkiisa sii wata waxa uu soo bandhigay arrimaha uu Dr Sacad kala hadlay "Waxaanu is xasuusinay oo isaguna(Sacad) si niyad ah u muujiyay in ay fiican tahay in Soomaalinimada, wadaagga nabadgalyada la ilaaliyo, in aan dhiig Soomaaliyeed macno darro ku daadan, in aan khilaafka ama is afgaran waaga jira ama wixii lagu kala duwan yahay la sii fogayn, waxyaabahaas ayaanu ka sheekaysanay si caadi ah,” Sidaas ayuu yidhi wasiirka oo kulankan ku macneeyay in aanu ahayn wada hadal rasmi ah.
